Elliot Easton

Elliot Easton (født Elliot Steinberg, 18. desember 1953 i Brooklyn i New York) er en amerikansk musiker, mest kjent som gitarist for new wave-rockebandet The Cars fra 1976 til 1988 og fra 2010 til 2011. Han har studert musikk ved Berklee College of Music.

Karriere 
I 1985 gav Easton ut sitt eneste soloalbum Change No Change, men har spilt sammen med en rekke band og artister utenfor The Cars. Han startet bandet Band of Angels, som spilte inn et album som ikke ble utgitt. Han har også spilt på tidligere The Cars-kollega Ric Ocaseks soloalbum. 

Elliot Easton var i perioden 1995–2004 medlem av bandet Creedence Clearwater Revisited, som ble startet av Stu Cook og Doug Clifford fra Creedence Clearwater Revival. Han var en periode medlem av bandet The New Cars, som spilte gamle låter fra The Cars, samt noen nyskrevne egne låter. Easton var i 2010 med på gjenforeningen av The Cars. I 2014 stiftet han supergruppen The Empty Hearts sammen med Andy Babiuk fra The Chesterfield Kings, Clem Burke fra Blondie, Wally Palmar fra The Romantics og Ian McLagan fra Faces.

I 2018 ble Easton, som medlem av The Cars, innlemmet i Rock and Roll Hall of Fame.

Diskografi 
 Med The Cars
 For videre informasjon, se The Cars' diskografi
 1978: The Cars
 1979: Candy-O
 1980: Panorama
 1981: Shake It Up
 1984: Heartbeat City
 1987: Door to Door
 2011: Move Like This

 Solo
 1985: Change No Change

 Med Ric Ocasek
 1986: This Side of Paradise

 Med Benjamin Orr
 1986: The Lace

 Med Lee Rocker
 1998: No Cats

 Med Elliot Easton's Tiki Gods
 2013: Easton Island

 Med The New Cars
 2006: It's Alive! (konsertalbum med tre studioinnspilte nyskrevne låter)

Referanser

Eksterne lenker 
 
 
 
 
 The Empty Hearts' offisielle hjemmeside

Gitarister fra USA
Medlemmer av Rock and Roll Hall of Fame (gruppemedlem)
Personer fra New York City